open-index/open-wikipedia-markdown huggingface dataset:
Valeri Belenki

**Valeri Vladimirovitš Belenki** (s. 5. syyskuuta 1969 Baku, Azerbaidžanin SNT) on entinen telinevoimistelija, olympiavoittaja ja maailmanmestari. Hän edusti urallaan Neuvostoliittoa, IVY:ä ja Saksaa, joiden lisäksi hän saavutti yhden arvokisamitalin sitoutumattomana urheilijana.

Belenki voitti neuvostoliittolaisena urheilijana kolme maailmanmestaruutta, ja maan hajottua hän voitti IVY:n joukkueessa joukkuekilpailun kultaa ja moniottelun pronssia Barcelonan kesäolympialaisissa 1992 sekä MM-pronssia nojapuilla samana vuonna. Vuonna 1993 Azerbaidžanilla ei ollut olemassa kansallista voimisteluliittoa, joten Belenki kilpaili riippumattomana urheilijana kyseisen vuoden MM-kilpailuissa voittaen nojapuilla pronssia. Belenki sai Saksan kansalaisuuden, ja edusti uutta maataan Atlantan kesäolympialaisissa 1996 sijoittuen parhaimmillaan moniottelussa kuudenneksi ja joukkuekilpailussa seitsemänneksi. Saksan edustajana Belenki voitti hevosen MM-kultaa Lausannesta 1997 ja kaksi EM-mitalia Pietarin EM-kilpailuista 1998.

## Lähteet
* Valery Belenky Biography and Olympic Statistics  Sports Reference LLC. 
* Profiili gymn-forum.net:issä 

### Viitteet
Luotosorsimo

**Luotosorsimo** (*Puccinellia capillaris*) on merenrannoilla kasvava suolasorsimoiden suvun heinäkasvi. Aiemmin sitä on pidetty kujasorsimon (*Puccinellia distans*) alalajina.

## Ulkonäkö
Luotosorsimo kasvaa 10–30 senttimetriä korkeaksi. Se muistuttaa suuresti kujasorsimoa, mutta lehdet ovat kapean rihmamaiset, kukintoröyhy erilainen ja väri sinivihreämpi.

## Elinympäristö ja levinneisyys
Luotosorsimo kasvaa merenrantaniityillä, luodoilla, suolamailla ja tuntureilla. Tulokaslajina sitä on löydetty teiden reunoilta. Lajia tavataan kaikkialla Pohjoismaissa Atlantin ja Itämeren rannoilla. Suomessa se esiintyy melko yleisenä kaikilla merenrannikoilla sekä paikoin sisämaassakin Pohjois-Pohjanmaalla ja Enontekiöllä.

## Lähteet

## Aiheesta muualla
* Kasviatlas 2022: Luotosorsimon (''Puccinellia capillaris'') levinneisyys Suomessa.
Jussi Ristilä

**Antti Johannes "Jussi" Ristilä** (11. helmikuuta 1924 Nurmo – 19. maaliskuuta 2011 Seinäjoki) oli suomalainen  pesäpalloilija. Ristilä loi uransa Seinäjoen Maila-Jusseissa, jossa hän toimi pelaajana, pelinjohtajana ja puheenjohtajana.

## Ura
Pelaajauransa Ristilä aloitti vuonna 1947, ja ura jatkui 1960-luvun lopulle asti. Ristilä toimi Maila-Jussien puheenjohtajana vuodet 1956–1958, 1960 ja 1964–1965, minkä jälkeen hänet valittiin seuran kunniapuheenjohtajaksi. Vuonna 1976 Ristilä johdatti pelinjohtajana SMJ:n naiset SM-hopealle ja seuraavalla kaudella joukkue voitti Suomenmestaruuden.

## Yksityiselämä
Ristilän siviiliammatti oli vaihdemies Valtion rautateillä. Ristilällä on kolme poikaa ja kaksi tytärtä. Hänen lapsistaan kolme on voittanut aikuisten Suomen mestaruuden. Ristilä oli mukana myös sodassa. Hän sai luodin polveensa ja oli sotainvalidi.

## Lähteet
*”Isä” Jussi Ristilä on poissa
Pyhän Markuksen tori

**Pyhän Markuksen tori** () on Venetsian kaupungissa Italiassa sijaitseva tori tai aukio, joka tunnetaan myös yksinkertaisesti nimellä *Piazza* (”tori”). Venetsiassa on vain yksi Piazza ja siihen kuuluva pieni Piazzetta-aukio. Kaikista muista aukioista käytetään nimitystä *campo*. Piazzettalla sijaitsee kaksi kuuluisaa graniittipylvästä, joita koristavat Venetsian alkuperäinen suojeluspyhimys Pyhä Theodorus ja kaupungin suojeluspyhimystä Markusta symboloiva siivekäs leijona.

Torin laidalla sijaitsevat Venetsian kuuluisimpiin nähtävyyksiin kuuluvat *Basilica di San Marco* eli Pyhän Markuksen tuomiokirkko, *Campanile di San Marco* eli Pyhän Markuksen kellotorni, Dogen palatsi ja Torre dell'Orologion kellotorni. Torre dell'Orologion vieressä sijaitsee 1500-luvulla rakennettu pylväskäytävän koristama palatsi Procuratie Vecchie, ja sitä vastapäätä Procuratie Nuove. Aukion kahta sivua yhdistävä siipirakennus Ala Napoleonica rakennettiin 1800-luvun alussa. Markuksen kirkon vasemmalla puolella sijaitseva pieni aukio on nimeltään *Piazzetta dei Leoncini* eli pikkuleijonien piazzetta.

Napoleonin kerrotaan kutsuneen Pyhän Markuksen toria ”Euroopan kauneimmaksi olohuoneeksi”.


Kuva:Piazza San Marco with the Basilica, by Canaletto, 1730. Fogg Art Museum, Cambridge.jpg|Pyhän Markuksen tori vuonna 1730 Canaletton maalaamana.
Kuva:Naya, Carlo (1816-1882) - Venezia - Piazza S. Marco dalla porta centrale della Chiesa.jpg|Pyhän Markuksen tori 1800-luvulla otetussa mustavalkokuvassa.
Kuva:Flickr - …trialsanderrors - Piazza San Marco ^ Basilica, Venice, Italy, ca. 1895.jpg|Piazza 1800-luvun lopulla.
Kuva:St. Mark's Square.JPG|Aukio nähtynä ylhäältä.
Kuva:Prokuracja Stara.jpg|Aukion pohjoislaidalla sijaitseva Procuratie Vecchie.
Kuva:St Mark's Clocktower 2.jpg|Aukion laidalla sijaitseva Torre dell'Orologion kellotorni.
Kuva:Venezia - Panorama 010, Campanile San Marco.jpg|Campanile di San Marco eli Pyhän Markuksen kellotorni.
Kuva:Venedig Basilika.jpg|Näkymä aukiolta Pyhän Markuksen kirkkoa kohti.
Kuva:Lion of Venice on column in Piazzetta Venice.jpg|Piazzettalla sijaitseva Pyhän Markuksen leijona kuvattuna Dogen palatsista.


## Lähteet

## Aiheesta muualla

* Livekuvaa Pyhän Markuksen torilta
Histon FC

**Histon FC** on englantilainen jalkapalloseura Histon and Impingtonista. Seuran miesten edustusjoukkue pelaa Northern Premier League Division One Midlandsissa, joka on Englannin sarjajärjestelmän kahdeksanneksi korkein sarjataso. Histon pelaa kotiottelunsa Bridge Road -stadionilla, jonne mahtuu 3&nbsp;800 katsojaa. Joukkueen valmentajana toimii Lance Key.

## Historia

Histon FC perustettiin vuonna 1904 nimellä Histon Institute. Histoniin oli perustettu instituutti eli tutkimuslaitos vuotta aiemmin ja Histon FC toimi alun perin sen jalkapallojoukkueena. Seuran nimestä pudotettiin sana Institute pois vuonna 1951 ja nimi vaihtui nykyiseksi Histon FC:ksi.

Seuran kotistadion Bridge Road avattiin vuonna 1962 ja joukkue pelasi tuolloin amatöörisarja Delphian Leaguessa. Sarja kuitenkin romahti ja vuonna 1966 Histon FC pelasi itäisten kreivikuntien sarjaa, jota se tahkosi 30 vuotta. 1980-luvun lopulla Histonissa pelasi myöhemmin joukkueesta Manchester Unitediin siirtynyt Giuliano Maiorana.

Histon FC alkoi saavuttaa parempaa menestystä 1990- ja 2000-luvuilla, kun se nousi ensin vuonna 1995 itäisten kreivikuntien liigan ykkösdivisioonaan, josta se jatkoi nousemistaan ja pääsi kauden 1999&ndash;2000 päätteeksi jo Southern Leaguehen. Vuonna 2007 Histon pelasi viittä sarjatasoa ylempänä kuin vuonna 1995. Se pelasi Conference Nationalissa siitä lähtien ja pääsi nousukarsintaan kaudella 2008&ndash;2009. Histon sijoittui kuitenkin kaudella 2010&ndash;2011 sarjan viimeiseksi ja putosi Conference Northiin. Vuosina 2014–2017 Histon putosi kolme sarjaporrasta alaspäin Eastern Counties Leagueen asti.

## Lähteet
Russell Gilbrook

**Russell Gilbrook** (s. 17. toukokuuta 1964) on brittiläinen rumpali, joka on toiminut hard rockia ja progressiivista rockia esittävän Uriah Heepin rumpalina tammikuusta 2007 alkaen. Hän on tehnyt yhteistyössä myös muun muassa Peter Branderin sekä Chris Barberin kanssa. Gilbrook soittaa Mapex-rumpuja.
Lapinlauha

**Lapinlauha** (*Vahlodea atropurpurea*) on tuulipölytteinen pohjoinen heinälaji. Se on monivuotinen ja kasvaa 15–30 senttimetriä korkeaksi. Laji muistuttaa melko paljon metsälauhaa (*Avenella flexuosa*), mutta lapinlauhan lehdet ovat metsälauhan rihmamaisia lehtiä leveämmät. Kukinto on 2–6 senttimetriä pitkä röyhy, jonka haarat ovat nuokkuvat.

Lapinlauha kasvaa rantaniityillä, lumenviipymillä, soiden reunoilla ja polunvarsilla. Suomessa se esiintyy Keski- ja Pohjois-Lapissa. Enontekiöllä ja Utsjoella lapinlauha on yleinen.



## Lähteet

## Aiheesta muualla
* Kasviatlas: Lapinlauhan levinneisyys Suomessa.
* Pinkka – Lajintuntemuksen oppimisympäristö: Lapinlauha (''Vahlodea atropurpurea'')
* ITIS: ''Vahlodea atropurpurea'' 
* United States Department of Agriculture (USDA): ''Vahlodea atropurpurea''
Someone Put Your Hand Out

**Someone Put Your Hand Out** on Michael Jacksonin ja Teddy Rileyn kirjoittama kappale, joka julkaistiin kasetille Pepsin tukemana Dangerous World Tour -kiertueen aikana vuonna 1992. Kappale julkaistiin uudelleen The Ultimate Collection -kokoelmaboxin mukana vuonna 2004.

## Kappalelista
**Kasetti (Epic982789)**
# Someone Put Your Hand Out - 5:25
# Dangerous Medley (Highlights from the "Dangerous" album) - 6:15
#*Black or White
#* Can't Let Her Get Away
#* Dangerous
#* Who Is It
#* Remember The Time
#* Give In To Me
#* Heal The World

'''Albumiversio (The Ultimate Collection)
# Someone Put Your Hand Out - 6:03
Tunturihilpi

**Tunturihilpi** (*Phippsia algida*) on hyvin pienikokoinen arktinen heinälaji.

## Ulkonäkö
Laji on monivuotinen, mätästävä ja kasvaa vain 2–8 senttimetriä korkeaksi. Korret ovat rentoja, lehdet ovat kouruiset ja 1,5–4 senttimetriä pitkät. Kukinto on pieni tähkämäinen röyhy.

## Levinneisyys
Tunturihilpi kasvaa Suomessa tunturien lakiosien lumenviipymillä ja puronvarsilla, muualla Pohjoismaissa myös lintuvuorilla. Suomessa se on harvinainen ja esiintyy vain Enontekiön pohjoisosassa. Tunturihilpi on luokiteltu vuonna 2019 uhanalaiseksi, vaarantuneeksi lajiksi ja aiemmin vuonna 2010 silmälläpidettäväksi.

## Lähteet

## Aiheesta muualla
* ITIS: ''Phippsia algida'' 
* United States Department of Agriculture (USDA): ''Phippsia algida''
Sony α 200

**Sony α 200** (DSLR-A200) on vuonna 2008 julkaistu digitaalikameramalli, joka kuuluu Sonyn järjestelmäkameraperheeseen. Kamerassa on 10,2 megapikselin tarkkuus (raakatiedosto 10,8 megapikseliä) ja 9 pisteen automaattitarkennus.

## Tietoja

*10,2 megapikseliä
*jopa 3  kuvaa/sek.
*ISO-arvo 100–3 200
*Julkaisuvuosi  2008
Jay Emmanuel-Thomas

**Jay Aston Emmanuel-Thomas** (s. 27. joulukuuta 1990) on englantilainen jalkapalloilija ja hän pelaa Ipswich Townissa. Emmanuel-Thomas siirtyi Ipswichiin Arsenalista heinäkuussa 2011. Hän on Arsenal Academyn kasvatti, hän on monipuolinen hyökkääjä, sillä hän voi pelata keskushyökkääjänä tai laiturina. Hän on pelannut useilla paikoilla, kuten laita-, keskuspuolustajana ja keskikentällä, mutta hän sopeutuu parhaiten hyökkääjän rooliin.
Pohjanlahdenlauha

**Pohjanlahdenlauha** (*Deschampsia bottnica*) on Itämeren kotoperäinen heinälaji. Se on monivuotinen, mätästävä ja kasvaa 50–100 senttimetriä korkeaksi. Laji muistuttaa melko paljon nurmilauhaa (*Deschampsia cespitosa*), mutta vihneet ovat selvästi helpeitä pidemmät. Pohjanlahdenlauha ja nurmilauha risteytyvät helposti.

## Levinneisyys
Pohjanlahdenlauhaa tavataan vain Pohjanlahden rannikoilla Ruotsissa ja Suomessa. Se kasvaa kivikkoisilla ja somerikkoisilla merenrannoilla. Varsinkin Merenkurkun korkeudella se on Suomessa hyvin yleinen.

## Lähteet

## Aiheesta muualla
* Pinkka – Lajintuntemuksen oppimisympäristö: Pohjanlahdenlauha (''Deschampsia bottnica'')
* Suomen Lajitietokeskus: Pohjanlahdenlauha – ''Deschampsia bottnica''
* ITIS: ''Deschampsia cespitosa'' ssp. ''bottnica''
Telinevoimistelun Euroopan-mestaruuskilpailut 1967

**Vuoden 1967 telinevoimistelun Euroopan-mestaruuskilpailut** järjestettiin miesten osalta Tampereella, Suomessa ja naisten osalta Amsterdamissa, Alankomaissa.

Suomalainen Lasse Laine oli näissä kisoissa miesten ainoa ei-neuvostoliittolainen EM-kultamitalisti. Hän voitti Suomen historian ensimmäisen telinevoimistelun Euroopan mestaruuden. Seuraavan kerran samaan saavutukseen ylsi Tomi Tuuha 43 vuotta myöhemmin. Naisissa kaikki viisi kultamitalia vei tšekkoslovakialainen Věra Čáslavská.

## Miehet (Tampere)
### Mitalistit

### Mitalitaulukko

## Naiset (Amsterdam)
### Mitalistit

### Mitalitaulukko

## Lähteet
* Mitalistit Sports 123.com 
* Miesten moniottelun tulokset  
* Miesten telinekohtaiset tulokset 
* Naisten moniottelun tulokset 
* Naisten telinekohtaiset tulokset 

### Viitteet
Anja Lanér

**Anja Mariann Lanér** (s. 13. marraskuuta 1945 Helsinki) on helsinkiläinen taideaineiden opettaja ja tietokirjailija.

Lanér on valmistunut ylioppilaaksi Tehtaanpuiston yhteiskoulusta 1966. Hän suoritti Yleisradion toimittajakurssit radio- ja TV-linjalla 1967–1969 ja opiskeli Helsingin yliopiston piirustuslaitoksella 1966–1968. HuK- tutkinnon Lanér suoritti Helsingin yliopistossa 1972 (teatteritiede, taidehistoria sekä tiedotusoppi sivuaineena Tampereen yliopistossa). Anja Lanér toimi Yleisradion freelance-toimittajana 1968–1972, kansanopisto- ja kansankorkeakouluopettajana Nurmeksessa, Joutsenossa ja Sipoossa 1972–1985. Vuosina 1985–2003 hän toimi Kuntokallio-Säätiön ylläpitämän Vanhustyön koulutus- ja tutkimuskeskuksen (vuodesta 2002 Ikäinstituutti) koulutussuunnitelijana ja tiedottajana. Oman toimensa ohella radiotoimittajana Lanér on tehnyt viikoittain radio-ohjelmaa "Kuntokalliokanava" Helsingin Lähiradiossa 1990–2003 ja vuodesta 2003 "Kulttuuri A&T" KSL-Radiossa Lähiradiossa, vuodesta 2010 Radio Moreenissa Tampereella. Vuosina 2003–2010 Lanér on toiminut vapaana kirjoittajana ja luennoitsijana ja vuodesta 2011 lähtien Kulttuuri A&T Oy:n varatoimitusjohtajana. 

Kuntokallio-Opiston taideaineiden opettajana Anja Lanér suunnitteli ja toteutti yhdessä taiteilija Kylli Kosken kanssa yli 30 kuvataidekurssia. Näiden kurssien myötä syntyi Kosken ja Lanérin kirjallinen yhteistyö, jonka tuloksena on julkaistu muun muassa Kylli Kosken elämäkerta sekä sarja radiohaastatteluja Kuntokallio-kanavalle ja KSL-Radioon.

Anja Lanér toimi vuonna 1998 perustetun Kylli Koski -seuran ensimmäisenä puheenjohtajana. 

## Teokset

**Ruusuillatanssija*, Kylli-täti elämäntaiteilija, WSOY 1989  
**Täyttä elämää*, Eläkeikä – mahdollisuuksien aika, yhdessä Tapani Sihvolan kanssa, WSOY 1990   
**Kyllin kanssa kasvotusten*, WSOY 1993  
**Kylli ja Antti*, Gummerus 1994  
**Sanat kuin elämänilo*, Kylli Kosken elämänfilosofia, WSOY 1996 
**Kylli ja isä*, Pilot-kustannus 2008

## Lähteet
Matti J. Tarvainen

**Matti J. Tarvainen** (s. elokuu 1945) on suomalainen moottoriurheilija. Matti Tarvaisen kilpailu-ura alkoi vuonna 1961. Erottuakseen kaimoistaan Tarvainen otti 1970-luvulla käyttöön lisäkirjaimen J.

Tarvainen on ajanut kilpaa 2-, 3-, ja nelipyöräisillä moottoriajoneuvoilla. Hän on harrastanut muun muassa luotettavuusajoa (nykyisin Enduro), TT:tä (nykyisin Road Race), jäärataa, jääspeedwayta, moto-crossia, ST-ajoa (nykyisin autosuunnistus), rallia, rallisprintiä, rata-ajoa, kiihdytyskisaa, JM- eli jokamiesluokkaa, auto-slalomia sekä taloudellisuusajoja. Osallistunut muun muassa Autourheilun Kansallisen Keskusliiton (nykyisin AKK-Motosport) valiokuntatyöskentelyyn sekä ralli- että JM-valiokunnissa. 

Hän on ajanut usealla eri automerkillä, päämerkkinä Skoda. Hän on osallistunut rallin MM-kilpailuihin ja Historic-rallin EM-osakilpailuihin. Hän on ainoa henkilö joka ajanut vuodesta 1991 kaikki Suomessa järjestetyt EM-historic kandidaatti, sekä varsinaiset Historic luokan EM-osakilpailut. Kilpailu-ura jatkuu edelleen. Vuonna 2011 hänellä tuli 50 vuotta täyteen moottoriurheilukilpailijana. Hän on osallistunut myös järjestötoimintaan. Hänestä on tehty useita lehtikirjoituksia sekä muutama televisio-ohjelma, tekijöinä Vauhdin maailma, Ruutulippu ja Motor Foorum.

## Lähteet

Moottoriurheilukilpailujen alkuajankohta Matti J. Tarvaisen kohdalta.

## Kirjallisuutta
* Urheilumme kasvot, osa 5
Amrita Rao

**Amrita Rao** (s. 17. kesäkuuta 1981 Bombay, Maharashtra, Intia) on intialainen näyttelijä ja malli. Hän on esiintynyt pääasiassa hindinkielisissä elokuvissa. 

Rao aloitti uransa mallina. Hän teki näyttelijändebyyttinsä Arya Babbarin kanssa elokuvassa *[[Ab Ke Baras]]* vuonna 2002. Seuraavana vuonna hän näytteli Shahid Kapoorin kanssa elokuvassa *[[Ishq Vishk]]*, josta hän sai Filmfare Awards -ehdokkuuden. Hän näytteli jälleen Kapoorin kanssa elokuvassa *[[Vivah]]*, joka kuului vuoden 2006 menestyneimpiin hindielokuviin. Rao teki debyyttinsä telugunkielisessä elokuvateollisuudessa toimintaelokuvassa *[[Athidhi]]* vuonna 2007.

## Yksityiselämä
Raon juuret ovat Mangaloressa ja hän puhuu äidinkielenään konkania. Hänen sisarensa Preetika Rao on myös näyttelijä ja malli. Seitsemän vuoden seurustelun jälkeen Rao avioitui radiojuontaja Anmol Soodin kanssa 15. toukokuuta 2016. Heidän poikansa syntyi marraskuussa 2020.

## Filmografia

## Televisio

## Palkinnot ja ehdokkuudet

## Lähteet

## Aiheesta muualla

* 
*
Dianthus cinnamomeus

***Dianthus cinnamomeus*** on kohokkikasvien heimoon ja neilikkojen sukuun kuuluva kasvi.

*Dianthus cinnamomeus* on eteläisellä Egeanmerellä sijaitsevien Kreikalle kuuluvien Kykladien saariryhmän ja Kásoksen saaren kotoperäinen laji. Toisen lähteen mukaan myös Turkki kuuluu kasvin levinneisyysalueeseen.

Kasvi on Kreikassa suojeltu presidentin asetuksella (67/81). Kasvi sisältyi IUCN:n  (1993).

## Lähteet
Ammunnan maailmanmestaruuskilpailut 2014

**[[Kansainvälinen ampumaurheiluliitto|Kansainvälisen ampumaurheiluliiton]] (ISSF) 51. maailmanmestaruuskilpailut** järjestettiin 6.–20. syyskuuta 2014 Espanjan Granadassa.

Vuonna 2008 pidetyssä ISSF:n yleiskokouksessa Kiinan Pekingissä Granada voitti 87 äänellä kisaisännyyden. Muut äänet menivät Pekingille (56 ääntä) ja Serbialle (7 ääntä).

Kisojen tulosten perusteella jaettiin 64 ensimmäistä maapaikkaa Rion olympialaisiin 2016.

## Lähteet
*

### Viitteet
Lintujen viisaus

**Lintujen viisaus – Lintutieteen kuvitettu historia** on Tim Birkheadin teos, jossa hän kertoo lintujen elämästä aina hedelmöitymisestä ja munasta reviirin luomiseen, lauluun, lisääntymiseen ja muuttomatkoihin saakka.

Britannian johtaviin lintutieteilijöihin kuuluva Tim Birkhead työskentelee professorina Sheffieldin yliopistossa. Hän opettaa eläinten käyttäytymistä ja tieteen historiaa. Hän on Royal Societyn jäsen ja kirjoittanut aiemmin useita palkittuja lintuja käsitteleviä teoksia. Brittiläinen luonnontieteilijä Mark Cocker luonnehtii Birkheadin kirjoittajankykyä: "Hänen luontainen
tarinankertojanvaistonsa lintutieteen alalla ja kykynsä tehdä tästä tieteestä
helppotajuista ja yksinkertaista ovat todella harvinaisia lahjoja." 

Ornitologian historiaan kuuluu, että linnut olivat eläimistä se ryhmä, johon kohdistui eniten taikauskoa. Birkhead kuvaa historian salaisuuksien paljastumista, mutta toteaa myös, että paljon selvitettävää on edelleen. Kirjan tietomäärä on runsas, mutta se on lintujenharrastajille samalla helppolukuista ja viihdyttävää lukemista.

Kirjan lopussa on sanasto, jossa Birkhead avaa ornitologisia termejä.

## Katso myös
* Luettelo lintukirjoista

## Lähteet

## Aiheesta muualla
* Tim Birkhead: The Early Birdwatchers, video jolla Birkhead kertoo lintujentarkkailun historiasta
Antifasistinen komitea

**Antifasistinen komitea** voi tarkoittaa

* Juutalaisten antifasistinen komitea
* Suomen antifasistinen komitea
* Viron antifasistinen komitea
* Latvian antifasistinen komitea
Kansallinen pelastuskomitea

**Kansallinen pelastuskomitea** voi tarkoittaa seuraavaa:

* Liettuan kansallinen pelastuskomitea (1991)
* Viron pelastuskomitea (1918)
* Kansallisen pelastuksen juntta, Portugalissa
* Ukrainan kansallinen pelastuskomitea () (2001)
* Kansallisen pelastuksen sotilaskomitea (), Mauritanian sotilasjuntta 1979
Kovat nyrkit

**Kovat nyrkit** tunnetaan myös nimellä **Karate cowboy** (*Forced Vengeance*) on vuonna 1982 ensi-iltansa saanut yhdysvaltalainen toimintaelokuva. Elokuvan on ohjannut James Fargo, joka myös käsikirjoitti elokuvan yhdessä Franklin Thompsonin kanssa. Pääosassa esiintyy Chuck Norris.

## Juoni
Lucky Dragon -kasinon turvamies Josh Randall saa kutsun työskennellä erään toisen hongkongilaisen kasinon leivissä, mutta kieltäytyy tarjouksesta. Kasinon omistaja Raimondi päättää yrittää ostaa Lucky Dragonin, mutta kasinon perustajan Paschalin kieltäydyttyä Raimondi tapattaa hänet ja Paschalin pojan Davidin. Randall saa Davidin tyttären Joyn suojelukseensa ja lähtee samalla etsimään murhien syylliset.

## Rooleissa

## Vastaanotto
''Video-oppaassa'' vuodelta 1995 Roope Lehtinen antoi elokuvan Suomessa julkaistulle, 7 minuuttia 41 sekuntia lyhennetylle VHS-kasettiversiolle yhden tähden viidestä, mikä teoksen mukaan vastaa sanallista arviota ”huono”. Hänen mukaansa Norris tekee tutut temppunsa eli vetelee turpaan jokaista vastaantulijaa, eikä elokuvassa sitten juuri muuta tapahdukaan.

## Kohtelu Suomessa
Valtion elokuvatarkastamo antoi elokuvalle täystyrmäyksen ennakkotarkastuksessa 18.3.1983 antamalla sille ikärajan KK (Kokonaan kielletty), joten elokuvan levittäminen ja esittäminen ei ollut mahdollista. Seuraavana vuonna ennakkotarkastuksessa oli leikattu versio nimellä *Karate Cowboy*, mutta valituskierroksen jälkeenkin kieltopäätös elokuvalle piti tarkastamon 14.11.1984 antamalla päätöksellä.Sittemmin elokuvaa levitettiin Ruotsista tuotuna 7 min 41 sekuntia lyhennettynä VHS-versiona, joka sai Suomessa ikärajan K18.

## Lähteet
Yliopisto-opettaja

**Yliopisto-opettaja** on yliopistojen neliportaiseen tutkijanuramalliin liittyvä tehtävä, jonka vastaa aiemmin käytössä ollutta lehtorin nimikettä (huomaa, että yliopistonlehtorin vaatimukset ovat korkeammat kuin yliopisto-opettajan).

Tutkijanuramallissa yliopisto-opettaja sijoittuu tasolle kaksi. Yleensä tällä tasolla olevat tehtävät edellyttävät tohtorintutkintoa ja ovat määräaikaisia, mutta yliopisto-opettaja on yleensä palkattu toistaiseksi, ja muodolliseksi pätevyydeksi riittää maisteritason tutkinto.

Yliopisto-opettajaa käytetään perusopetuksen antamiseen alueilla, joilla tarvitaan paljon opetushenkilökuntaa.  Yliopisto-opettajan tehtäviin voi kuulua myös tutkimuksen tekeminen.

## Lähteet

* Opetusministeriön julkaisu vuodelta 2008 http://www.minedu.fi/export/sites/default/OPM/Julkaisut/2008/liitteet/tr15.pdf?lang=fi
Mahima Chaudhry

**Mahima Chaudhry** (oik. **Ritu Chaudhry**; s. 13. syyskuuta 1973 Darjeeling, Länsi-Bengali, Intia) on intialainen näyttelijä ja entinen malli, joka on työskennellyt pääasiassa hindinkielisissä elokuvissa. 1990-luvulla Chaudhry teki muutamia mallintöitä ja esiintyi useissa televisiomainoksissa ennen kuin siirtyi elokuviin. Hän teki näyttelijändebyyttinsä Subhash Ghain elokuvassa *[[Pardes (elokuva)|Pardes]]* vuonna 1997, mistä hän voitti parhaan naistulokkaan Filmfare Awards -palkinnon. Hän vakiinnutti uraansa useilla rooleilla elokuvissa, kuten *[[Daag (vuoden 1999 elokuva)|Daag]]* (1999), *[[Dhadkan]]* (2000), *[[Kurukshetra (vuoden 2000 elokuva)|Kurukshetra]]* (2000), *[[Dil Hai Tumhaara]]* (2002), ja sai tunnustusta kriitikoilta roolisuorituksistaan elokuvissa *[[Dil Kya Kare]]* (1999) ja *[[Lajja]]* (2001).

## Yksityiselämä
Chaudhry oli naimisissa arkkitehti Bobby Mukherjeen kanssa ja heillä on vuonna 2007 syntynyt tytär. Kesäkuussa 2022 Chaudhry kertoi selvinneensä rintasyövästä.

## Filmografia

## Lähteet

## Aiheesta muualla

* 
*
Howard Keel

**Howard Keel** (13. huhtikuuta 1919 Gillespie, Illinois – 7. marraskuuta 2004 Palm Desert, Kalifornia) oli yhdysvaltalainen näyttelijä. Hän haaveili nuorena laulajanurasta, mutta päätyi lentokonevalmistaja Douglasin palvelukseen. Menestyttyään useissa laulukilpailuissa hän pääsi Broadwaylle esiintymään *Carousel*-musikaalissa ja myöhemmin *[[Oklahoma!|Oklahoman]]* Lontoon esityksiin. Keelin elokuvadebyytti oli rooli brittiläisessä vuonna 1949 valmistuneessa elokuvassa *[[Gangsterien vainoama]]*. Hänen seuraava elokuvansa oli *[[Annie mestariampuja (elokuva)|Annie mestariampuja]]* (1950), jota seurasi useita muita Metro-Goldwyn-Mayerin tuottamia musikaaleja, kuten *[[Seitsemän veljeksen morsiamet]]* (1954) ja *[[Muukalainen paratiisissa]]* (1955). Keelin muihin elokuviin kuuluu muun muassa *[[Tulva (vuoden 1958 elokuva)|Tulva]]* vuodelta 1958. Vuosina 1981–1991 Keel näytteli Clayton Farlow'ta televisiosarjassa *[[Dallas (televisiosarja)|Dallas]]*. Vuonna 1983 hän julkaisi albumin *And I Love You So*. Keel on saanut tähden Hollywood Walk of Famelle.

## Lähteet

## Aiheesta muualla
Jalkaväkirykmentti 28 (talvisota)

**Jalkaväkirykmentti 28** eli **JR 28** oli Suomen armeijan rykmentti talvisodassa. Se oli osa 10. divisioonaa, jonka mukana rykmentti taisteli Taipaleella Karjalankannaksen itäosassa. Jalkaväkirykmentti 28 nimettiin 1. tammikuuta 1940 uudelleen Jalkaväkirykmentti 19:ksi.

## Perustaminen ja varustaminen
Sotaväen päällikkö kenraali Hugo Österman antoi 7. lokakuuta 1939 käskyn Keski-Suomen sotilasläänille perustaa 10. divisioonan jalkaväkirykmentti 28:n. Käskyssä kiellettiin kutsujen toimittaminen reserviläisille kello 23-6 välisenä aikana, mutta sitä ei voitu noudattaa täydellisesti pitkien välimatkojen vuoksi. Käskyssä määrättiin ensimmäiseksi liikekannallepanopäiväksi tiistai 10. lokakuuta (ylimääräiset harjoitukset, YH). Rykmentti perustettiin Jyväskylässä Seminaarinmäellä ja se pyrittiin varustamaan määrävahvuiseksi, mutta puolustusvoimien kalustopulasta johtuen rykmentti ei niitä saavuttanut.

## Yksiköt
*I pataljoona (I/JR 28)
*II pataljoona (II/JR 28)
*III pataljoona (III/JR 28)
*Rykmentin esikuntakomppania (EK/JR 28) 
*Rykmentin kranaatinheitinkomppania (KrhK/JR 28)
*Rykmentin kolonna eli huolto- ja kuljetusosat (Kolonna/JR 28)

## Komentajat
* Eversti Urho Sihvonen perustamisesta - 8.12.1939
* Everstiluutnantti Martti Nurmi 8. - 17.12.1939
* Everstiluutnantti Mauno von Schrowe 17.12 - 8.5.1940

## Keskittäminen
Rykmentti keskitettiin tulevalle toiminta-alueelleen (Sakkola) 12.-14. lokakuuta muun divisioonan mukana. Esikunta ja kranaatinheitinkomppania saapuivat alueelle 12. lokakuuta kello 20.35 ryhmittyen Kaarnalammen eteläpuolelle. Seuraavana päivänä kello 7.21 saapui III pataljoona ryhmittyen Taipaleen ja Terenttilän alueille. Kello 10.45 saapuivat rykmentin kolonnat ja kello 11.50 I pataljoona, jotka ryhmittyivät Korvenkylään sekä Volossulan ja Koukunniemen alueille. Rykmentin II pataljoona saapui 14. lokakuuta kello 8.24 ryhmittyen Haparaiseen.

## Rykmentin nimen muutos
Rykmentin nimi muuttui 1. tammikuuta 1940 Jalkaväkirykmentti 19:ksi (JR 19)

## Rykmentin tappiot talvisodassa
* kaatuneita 476
* Kadonneita 112
* Haavoittuneita 1798 

## Lähteet
*
* 
*

### Viitteet
Kenttätykistörykmentti 10 (talvisota)

**Kenttätykistörykmentti 10** eli **KTR 10** oli Suomen armeijan kenttätykistörykmentti talvisodassa. Se oli osa 10. divisioonaa ja se tuki rykmentin taistelua Taipaleella Karjalankannaksen itäosassa.

Rykmentin numerointi  vaihtui 1. tammikuuta 1940, jolloin se nimettiin kenttätykistörykmentti 7:ksi

## Perustaminen ja varustaminen
Rykmentti perustettiin 7. lokakuuta 1939 alkaen Jyväskylässä ja Niinisalossa komentajanaan everstiluutnantti Toivo Sarparanta, joka toimi oman toimensa ohella divisioonan tykistökomentajana. Rykmentti kuului eversti Viljo Kauppilan komentamaan 10. divisioonaan ja se pyrittiin varustamaan määrävahvuuksien mukaisesti, mutta varsinaista tykkikalustoa lukuun ottamatta määrävahvuuksiin ei päästy.

## Yksiköt
*Rykmentin esikunta
*I patteristo eli Sillan patteristo (I/KTR 10) perustettiin Jyväskylässä
*II patteristo eli Niemen patteristo (II/KTR 10) perustettiin Jyväskylässä
*III patteristo eli Merenheimon patteisto (III/KTR 10) perustettiin Niinisalossa

## Keskittäminen
Rykmentti keskitettiin 12.-15.10.1939 välisenä aikana Pyhäjärvi-Sakkola -alueelle Kannaksen itäosaan III Armeijakunnan alueelle.

## Lähteet
*
HMAS Albatross

**HMAS Albatross** oli Australian kuninkaallisen laivaston vesilentokoneiden emälaiva ja Australian suurimpia laivanrakennushankkeita ennen toista maailmansotaa. Aluksen tehtävänä oli varmistaa laivaston kyky suojata kriisin aikana kauppamerenkulkua ja tarjota valtiolle mahdollisuus valvoa merialueitaan.

Syyskuussa 1938 alus siirrettiin Britannian kuninkaalliselle laivastolle, joka muutti sen korjausalukseksi. Sodan lopun alus oli lokakuusta 1943 miinanraivaajien emälaivana, kunnes se siirrettiin reserviin 3. elokuuta 1945. Se myytiin 19. elokuuta 1946 kauppalaivaksi ja romutettiin 12. elokuuta 1954 Hongkongissa.

## Suunnittelu ja valmistus
*Albatross* tilattiin 10. kesäkuuta 1925 Cockatoo Islandin laivastontelakalta Sydneystä Australian laivaston laajentamisohjelmassa, johon kuului lisäksi muun muassa Britteinsaarilla valmistettavat kaksi risteilijää ja kaksi sukellusvenettä. Kotimainen tilaus oli sekä poliittisesti järkevää että säästi noin miljoona puntaa. Köli laskettiin 16. kesäkuuta 1926 telakkanumerolla 106. Alus laskettiin vesille 23. helmikuuta 1928 kumminaan kenraalikuvernöörin puoliso lady Ethel Stonehaven ja valmistui 21. joulukuuta 1928.

Alus ei muistuttanut Britannian kuninkaallisen laivaston hankkimaa *[[HMS Ark Royal (91)|HMS Ark Royalia]]*. Aluksella oli pitkä yhtenäinen etukansi, jolle oli asennettu paineilmalla toimiva katapultti. Kannen alle oli rakennettu yhdeksän lentokoneen hangaari. Koneiden siirtelyn mahdollistivat kolme nosturia, joista lähellä keulaa ollut avusti katapulttia ja kaksi taaempana ollutta hangaariin siirtämistä.

Alukseen oli asennettu sen vakauttamiseksi runkoon laajennukset, mutta ei lainkaan panssarointia. Aseistuksena oli neljä 4,7 tuuman pikatykkiä yksiputkisina asennuksina ilman suojarakenteita. Aluksella oli lentotoimintaa varten varastoituna 8&nbsp;300 gallonaa polttoainetta. Lentokoneina oli aluksi Fairey IIID -koneita ja myöhemmin Seagull-lentoveneitä.

## Palvelus
Palvelus Australian laivastossa jäi melko lyhyeksi, kun alus sijoitettiin huollon jälkeen vuonna 1933 reserviin.  Alus luovutettiin vuonna 1938 Britannian kuninkaalliselle laivastolle osamaksuna *HMS Apollosta*, joka luovutettiin Australian laivastolle nimellä *[[HMAS Hobart (1934)|HMAS Hobart]]*.

## Lähteet
*
*
*

### Viitteet

## Aiheesta muualla
Kevyt osasto 10 (talvisota)

**Kevyt osasto 10** oli Keski-Suomen sotilasläänin perustama, joka taisteli talvisodassa 1939–1940. Sen miehistö oli koottu pääosin Keuruun, Multian ja Pihlajaveden reserviläisistä. Osasto perustettiin ylimääräisten harjoitusten yhteydessä Keuruulla ja se taisteli Taipaleen alueella 10.Divisioonan osana
## Varustaminen

Kev.Os10 pyrittiin varustamaan määrävahvuiseksi, mutta puolustusvoimien kalustopulasta johtuen rykmentti ei niitä saavuttanut.
## Yksiköt

*EK
*PPK
*Esk
## Komentaja(t)
Kevyt Osaston komentajana toimi:

-  9.10.1939 – 20.2.1940 ratsumestari Werner Walden

- 24.2 alkaen majuri Huldén

Polkupyöräkomppanian päällikkönä toimi perustamisvaiheessa luutnantti Helge Stewen ja 19.10 alkaen vänrikki Vaarnamo

Eskatroonaan päällikkönä toimi luutnantti Tauno Larjo.
## Keskittäminen

Kev.Os10 keskitettiin tulevalle toiminta-alueelleen (Sakkola) 12.10.1939 10.Divisioonan mukana.
## Taistelut
Sortanlahti-Volossula-Kirvesmäki-Linnakangas
## Lähteet
* Sotatieteen laitos: Talvisodan historia. Porvoo: Werner Söderström Osakeyhtiö, 1991. .
* Kimmo Sorko: Taipaleen päiviä, Talvisota itä-Kannaksella 1939-1940. Jyväskylä: Historiatyörymä, 2010 
* Sotatieteen laitos: "Talvisodan historia" osa 1 s.117
Dogen palatsi

**Dogen palatsi** () on Venetsiassa, Italiassa, sijaitseva rakennus. Palatsi on rakennettu 1300-luvulla, ja se on yhdistelmä goottilaista ja arabialaista arkkitehtuuria. Se toimi Venetsian tasavallan raatihuoneena, tuomioistuimena sekä dogen virka-asuntona. Huokausten silta yhdistää Palazzo Ducalen uuteen vankilarakennukseen. 

Rakennuksen näkyvimmät julkisivut aukeavat kohti Pyhän Markuksen toria sekä Venetsian laguunia. Palatsin avatut arkadikerrokset antavat vaikutelman, että niiden yläpuolinen osa leijuu kahden alemman kerroksen varassa. Palatsin edessä on kaksi monoliittipylvästä. Toisen huipulla on Pyhän Markuksen pronssileijona, toisen Pyhä Theodoros, joka oli Venetsian ensimmäinen suojeluspyhimys.

Dogen palatsi on toiminut museona vuodesta 1923 lähtien.


Kuva:Naya, Carlo (1816-1882) - n. 253 - Venezia - Palazzo Ducale veduta generale.jpg|1800-luvulla otettu mustavalkokuva
Kuva:Palazzo ducale 12.JPG|Pyhän Markuksen torin vastainen fasadi
Kuva:Bridge of sighs summer 2007.jpeg|Huokausten silta
Kuva:Doge's Palace - Venice 2016.jpg|Venetsian laguunin vastainen fasadi
Kuva:Campanile View IMG 4226.JPG|Palatsi kuvattuna Pyhän Markuksen kirkon kellotornista
Kuva:Venice - Doge Palace Entrance.jpg|Palatsin sisäänkäynti
Kuva:Doge Palace, Venice, Interior.jpg|Vanha mustavalkokuva palatsin sisältä
Kuva:Doge's Palace courtyard (Venice).jpg|Palatsin sisäpihaa
Kuva:Naya, Carlo (1816-1882) - n. 068 - Cortile del Palazzo Ducale.jpg|1800-luvulla otettu mustavalkokuva sisäpihan kaivosta



## Lähteet

## Aiheesta muualla

* Viralliset sivut 
* Sivut suomeksi
Adam Burt

**Adam Burt** (s. 15. tammikuuta 1969 Detroit, Michigan) on yhdysvaltalainen entinen ammattilaisjääkiekkoilija. Hän oli pelipaikaltaan puolustaja. 

## Ura
### Juniorivuodet
Ennen ammattilaisuraansa Burt pelasi vuodet 1985–1989 juniorisarja OHL:n North Bay Centennialsissa, mitä ennen hän oli edustanut junioriseuroja North Bay Hoppers ja Detroit Compuware. Vuonna 1988 hänet valittiin OHL:n toiseen tähdistökentälliseen. Hartford Whalers varasi hänet NHL:ään numerolla 39  toisella kierroksella.

### Ammattilaisura
Burt pelasi vuonna 1988 kaksi AHL:n pudotuspeliottelua Binghamton Whalersissä ja kaudella  viisi NHL:n runkosarjaottelua Hartfordissa sekä viisi AHL:n runkosarjaottelua Binghamptonissa. Suurin osa tuosta kaudesta kului kuitenkin OHL:ssä. Burt vakiinnutti paikkansa NHL:ssä kaudella  ja hän teki NHL-uransa yhden kauden maali- ja piste-ennätykset kaudella , jolla hän teki 24 tehopistettä, yhdeksän maalia ja 15 syöttöpistettä, 66:ssa runkosarjaottelussa. Hän ylitti 20:n pisteen rajan myös seuraavalla kaudella, .

Burt edusti Hartford Whalersiä suurimman osan uraansa. Hän edusti seuraa sen Hartfordin-vuosina yhteensä 499:ssä NHL:n runkosarjaottelussa, mikä on kolmanneksi eniten Ron Francisin ja Kevin Dineenin ottelumäärien jälkeen. Whalers siirtyi vuonna 1997 Pohjois-Carolinaan, jolloin seuran nimeksi vaihtui Carolina Hurricanes. Burt pelasi Carolinassa maaliskuuhun 1999 asti, jolloin hän siirtyi Philadelphia Flyersiin pelaajakaupassa vaihdossa Andrei Kovalenkoon. Hän edusti Philadelphiaa kauden  lopun lisäksi myös kauden . Heinäkuussa 2000 hän teki vapaana pelaajana sopimuksen Atlanta Thrashersin kanssa.

Burtin kausi  jäi lyhyeksi, 27:n ottelun mittaiseksi, loukkaantumisen vuoksi. Kaudella  hän ei pelannut lainkaan ja vuonna 2002 hän ilmoitti pelaajauransa päättymisestä. Adam Burt pelasi 13 kautta kestäneellä NHL-urallaan yhteensä 737 runkosarjaottelua, joissa hän teki kaikkiaan 152 tehopistettä, 37 maalia ja 115 syöttöpistettä, ja yhteensä 21 pudotuspeliottelua, joissa hän antoi yhden maalisyötön. Hän pelasi NHL:n pudotuspeleissä neljänä vuonna, Hartfordin mukana vuosina 1990 ja 1992 ja Philadelphian mukana vuosina 1999 ja 2000. 

### Maajoukkue
Burt edusti Yhdysvaltain maajoukkuetta kaksissa maailmanmestaruuskilpailuissa, vuosina 1993 ja 1998. Hän pelasi myös niin ikään kaksissa nuorten maailmanmestaruuskilpailuissa, 1987 ja 1989.

## Muuta
Burt on uudestisyntynyt kristitty. Hän on toiminut jääkiekkouransa jälkeen Morning Star New York -yhteisön pastorina.

## Lähteet
Telomeraasi

**Telomeraasi** on entsyymi, joka suojaa kromosomien päitä solunjakautumisen aiheuttamilta vaurioilta.

Telomeraasi on ribonukleoproteiini-entsyymi, joka tehtävänä on ylläpitää telomeerejä, kromosomin päitä suojaavaa lopetusjaksoa. Kromosomin DNA:n päät lyhenevät aina kun solut jakautuvat mitoosissa. Lopulta telomeerijakso kuluu pois ja kromosomi vaurioituu. Telomeraasi suojaa DNA-ketjun päiden telomeerejä lyhenemiseltä ja mahdollistaa koko kromosomin monistamisen aivan loppuun asti.

Telomeraasi mahdollistaa telomeerien korvaamisen DNA-ketjujen päissä niiden muutoin lyhentyessä solun jakautuessa mitoosissa. Jos telomeraasia ei esiinny, solut saavuttavat Hayflickin rajan, eikä solulinja voi enää jakaantua.

Telomeraasi katalysoi toistosekvenssin (selkärankaisilla "TTAGGG") lisäämisen – eli telomeerin synteesin – kromosomien DNA-ketjun päähän 3'-hydroksyyliryhmän jälkeen.

## Rakenne
Telomeraasi koostuu kahdesta telomeraasi-käänteis-transkriptaasista (TERT), kahdesta telomeraasi-RNA:sta (TR tai TERC) ja kahdesta dyskeriinistä (DKC1). Ihmisellä näitä kutsutaan myös nimillä hTERT ja hTR, ja niiden toimintaan liittyy useita muita proteiineja.

Telomeraasi-RNA TERC toimii mallina telomeerin DNA:lle. Telomeraasi-transkriptaasi TERT puolestaan syntetisoi telomeerin DNA:n RNA:sta. Ihmisellä dyskeriini huolehtii telomeraasi-RNA:n oikeellisesta prosessoinnista ja siirtämisestä.

Ihmisen telomeraasientsyymin rakenteen selvitti Scott Cohen tutkimusryhmineen australialaisessa Children's Medical Research Institutessa vuonna 2007. Tutkimus tehtiin massaspektrometrisarjoittamalla ihmisen kuolemattomien solulinjojen telomeraasien proteiinien osatekijöitä ja päättelemällä molekyylikoko.

## Reaktivaatio
Telomeerien lyhenemisellä uskotaan olevan yhteys vanhenemisen aiheuttamiin oireisiin. Telomeraasin reaktivaatio ikääntyneillä kotihiirillä tehdyissä kokeissa on pidentänyt telomeerejä, vähentänyt DNA-vaurioihin liittyvää viestintää, herättänyt pysähtyneet soluviljelmät ja eliminoinut haitallisia solutyyppejä monissa sisäelimissä. Somaattisissa soluissa telomeraasin reaktivaatio on kumonnut hermorappeutumisen. Telomeraasientsyymin pitempiaikainen reaktivaatio voi edistää syöpien syntyä.

## Lähteet
SLC2A4

**SLC2A4** on pääasiallinen sokeria verenkierrosta lihassoluihin siirtävä proteiini. Se on kalvoproteiini, joka suorittaa glukoosin passiivista kuljetusta solukalvon yli lihassoluihin.

SLC2A4-proteiini kuljettaa glukoosia soluihin insuliinitasojen säätelemänä. SLC2A4-kalvoproteiinia on rasvakudoksissa ja poikkijuovaisissa lihaskudoksissa (luurankolihas- ja sydänlihaskudos).

Sen nimitys SLC2A4 eli *Liuoskuljettaja-perhe 2:n, avusteinen glukoosin siirtäjä jäsen 4* johtuu englanninkielen määreestä *solute carrier family 2 (facilitated glucose transporter), member 4*.

Sama proteiini tunnetaan myös *GLUT4*-nimellä, eli glukoosinsiirtäjä 4 ( *Glucose transporter type 4*).

Ihmisen kromosomissa 17 sijaitseva *SLC2A4*- tai *GLUT4*-geeni koodaa SLC2A4-proteiinin.

SLC2A4 kuuluu *Sokerin kuljettaja (TC 2.A.1.1)*&nbsp;-proteiiniperheeseen, jossa glukoosinsiirtäjät luokka I (SLCA2A/GLUT1-4), II (5-8) ja III (8-12).

## Katso myös
*Laktaatti
* Glykolyysi

## Lähteet
I/KTR 10 (talvisota)

**I/KTR 10** eli Kenttätykistörykmentti 10:n ensimmäinen patteristo (”Sillan patteristo”) oli talvisodan aikainen kenttätykistöpatteristo, joka perustettiin 7. lokakuuta 1939 alkaen Jyväskylässä. Patteriston komentajana oli kapteeni Tauno Siltanen, jonka mukaan patteristoa kutsutaan myös Sillan patteristoksi. Patteristo taisteli Pyhäjärvi-Sakkola -alueelle Kannaksen itäosaan III Armeijakunnan alueella. Se kuului everstiluutnantti Toivo Sarparannan komentamaan kenttä­tykistö­rykmentti 10:een. Patteriston numero vaihdettiin 1. tammikuuta 1940 **I/KTR 7**:ksi.

## Perustaminen ja varustaminen

I/KTR10 perustettiin Jyväskylän Lyseolla. Patteriston henkilöstön pääosa oli Jyväskylän Sotilaspiirin I ala-alueella asuneita reserviläisiä. Patteristoon oli sijoitettu ala-alueen päällikön Tauno Siltasen lisäksi vain kolme aktiiviupseeria. Jyväskylän Sotilaspiirin I ala-alue käsitti Jyväskylän kaupungin, maalaiskunnan ja Säynätsalon. Patteristo pyrittiin varustamaan määrävahvuuksien mukaisesti, mutta varsinaista tykkikalustoa lukuun ottamatta määrävahvuuksiin ei päästy.

## Yksiköt
*E ja EPtri/I/KTR 10, patteristoupseeri luutnantti Eelis Aspo (aktiiviupseeri) 1. helmikuuta 1940 saakka, luutnantti Bo Rechardt (aktiiviupseeri) 1. helmikuuta 1940 
*1./I/KTR 10, päällikkö luutnantti Eelif Sandström (aktiiviupsseri), kalusto 4&nbsp;kpl 76 K/02
*2./I/KTR 10, päällikkö luutnantti Yrjö Soini, kalusto 4 kpl 76 K/02
*3./I/KTR 10, päällikkö luutnantti Bo Rechardt (aktiiviupseeri), luutnantti J Malminen 1. maaliskuuta 1940 alkaen, kalusto 4&nbsp;kpl 102 H/10

## Keskittäminen

I/KTR 10 keskitettiin 12.-15.10.1939 välisenä aikana Pyhäjärvi-Sakkola -alueelle Kannaksen itäosaan III Armeijakunnan alueelle.

## Tuliasemien (vast) koordinaatit Taipaleenjoen Linnakankaalla

1.Ptri -Tuliasema1		60°38′50.5″	30°29′32.0″

1. Ptri Tuliasema2		60°38′58.9″	30°29′25.9″

1.Ptri Tuliasema3		60°39′0.0″	30°29′31.5″

2.Ptri-Tuliasema1		60°39′52.9″	30°29′15.9″

3.Ptri -Tuliasema1		60°38′39.4″	30°28′55.0″

3.Ptri-Tuliasema2		60°38′39.3″	30°28′53.2″

3.Ptri-Tuliasema3		60°38′39.3″	30°28′51.1″

3.Ptri-Tuliasema4		60°38'39.4"	30°28'49.6"

Esikuntarakennus		60°40'24.3"	30°29'7.8"

## Patteriston tappiot talvisodassa

* Kaatuneita 14, keski-iältään he olivat 27,6-vuotiaita, kaatuneilta jäi 7 sotaorpoa. 
* Vakavasti haavoittuneita oli 22.

## Sillan Patteristo jatkosodassa

Pääosa patteriston henkilöstöstä palveli Siltasen johdolla jatkosodassa RsPsto27:ssä

## Lähteet
*
*
*
Hayflickin raja

**Hayflickin raja** tai **Hayflickin ilmiö** kuvaa biologisten solujen tavallisesti rajallista solujakautumiskertojen määrää. Raja ei koske syöpäsoluja kuten HeLa-soluja. Raja johtuu kromosomien päissä olevien telomeerien lyhentymisestä ja rajan ylittyessä normaalit solut voivat kuolla. Jokainen solujakautuminen lyhentää telomeerejä, joita puolestaan kykenee pidentämään telomeraasi, joka siten voi kasvattaa Hayflickin rajaa.

## Historia
Sanan *Hayflickin raja* keksi vuonna 1974 australialainen Sir Macfarlane Burnet kirjassaan *Intrinsic Mutagenesis: A Genetic Approach to Ageing*.

Vuonna 1881 saksalainen August Weismann esitti solujakautumisen olevan rajoitettua ja tämän johtavan lopulta eliöiden kuolemaan. Vuonna 1907 tämän väitteen asetti osin kyseenalaiseksi yhdysvaltalainen Ross Harrison luotuaan kuolemattomia soluviljelmiä. Vuonna 1921 ranskalainen kirurgi Alexis Carrel kyseenalaisti Weismannin väitteen ja oman väitteensä tueksi hän kasvatti 34 vuotta kanan sydämen fibroblasteja soluviljelmissä. Carrelin kokeita ei ole sittemmin kuitenkaan onnistuttu toistamaan. Kokeet olivat virheellisiä ja Carrel mahdollisesti itse tiesi tämän. Carrelin kokeet kuitenkin loivat tieteen piiriin pitkäaikaisen yleisen käsityksen selkärankaisten solujen kuolemattomuudesta.

Solujen rajallisen jakaantumiskyvyn havaitsi Leonard Hayflick vuonna 1961 Wistar instituutissa, huomatessaan sikiösolujen jakaantuvan soluviljelmissä vain 40–60 kertaa. Tämän rajan saavutettuaan solut siirtyvät vanhuusvaiheeseen ja vanhenevat tai siirtyvät apoptoosiin. Hayflick julkaisi tuloksensa vuonna 1965. Hayflickin tutkimuksen tuloksia ei aluksi hyväksytty laajalti, mutta Hayflickin havaintoja tukevat muiden tutkijoiden tulokset muuttivat kuitenkin yleisen käsityksen hitaasti useiden vuosikymmenien aikana.

Telomeerien olemassaolosta on jo tiedetty vuodesta 1933 asti, mutta kromosomien lyhentymisen ongelman tunnisti ensimmäisenä venäläinen Alexei Olovnikov vuonna 1971. Hän pyrki selittämään omaa havaintoaan ja Hayflickin havaitsemaa rajallista solujakautumista teoretisoimalla kromosomien päissä olevien telomeerien pituuden rajoittavan solujakautumista. Hän myös arveli telomeerien loppuun lyhenemisen liittyvän soluvanhenemiseen ja tietyn entsyymin, joka myöhemmin tunnistettiin telomeraasiksi, liittyvän syöpäsolulinjojen kuolemattomuuteen. Ensimmäiset kokeelliset todisteet telomeerien lyhentymisen ja Hayflickin rajan välille löydettiin vasta 1990.

Telomeraasin löysivät Elizabeth H. Blackburn ja Carol W. Greider vuonna 1985. Tämän entsyymin katalyyttinen ala-yksikkö telomeraasi käänteistranskriptaasi (TERT) pidentää telomeerejä ja vaikuttaa siten Hayflickin rajaan.

## Katso myös
*Morfogeenit
*Kuolemattomuus
*Telomeraasi

## Lähteet
One in a Million

**One in a Million** voi tarkoittaa:

## Musiikki
### Albumit
* ''One in a Million'' (Aaliyah’n albumi)
* ''One in a Million'' (Big Countryn albumi)
* ''One in a Million'' (Bossonin albumi)

### Kappaleet
* "One in a Million" (Aaliyah’n kappale)
* "One in a Million" (Bossonin kappale)
* "One in a Million" (Euphorian kappale)
* "One in a Million" (Guns N' Rosesin kappale)
* "One in a Million" (Johnny Leen kappale)
* "One in a Million" (Ne-Yon kappale)
* "One in a Million" (Pete Rock & CL Smoothin kappale)
* "One in a Million" (Pink Floydin kappale)
* "One in a Million" (Sandy Möllingin kappale), cover-version on tehnyt myös Miley Cyrus (Hannah Montana) ja Anna Tsuchiya

### Muita
* One in a Million (yhtye), 1960-luvun psykedeelinen ryhmä, mukana Jimmy McCulloch

## Televisio
* ''One in a Million'' (televisiosarja), malesialainen laulukilpailu
* ''One in a Million'' (yhdysvaltalainen televisiosarja), yhdysvaltalainen sitcom, pääosassa Shirley Hemphill
* "One in a Million", ''The Proud Family'' -televisiosarjan jakso
* *One in a Million*, DVD-julkaisu *[[Hannah Montana]]* -sarjan jaksoista

## Elokuvat
* *[[One in a Million: The Ron LeFlore Story]]*, vuoden 1978 televisioelokuva baseball-pelaajasta Ron LeFlore
* ''One in a Million'' (vuoden 1936 elokuva), pääosassa Sonja Henie. Elokuva esitetty myös nimellä *Jääprinsessa*.
* ''One in a Million'' (vuoden 1995 elokuva), ruotsalainen elokuva, jonka ovat ohjanneet Måns Herngren ja Hannes Holm
Philippe de Champaigne

**Philippe de Champaigne** (26. toukokuuta 1602 Bryssel, Espanjan Alankomaat – 12. syyskuuta 1674 Pariisi, Ranska) oli flaamilaissyntyinen ranskalainen barokkitaiteilija.

## Elämä
Champaigne syntyi Brysselissä köyhään perheeseen. Hän oli Jacques Fouquierin oppilas ja muutti vuonna 1621 Pariisiin. Champaigne palkattiin Nicolas Poussinin kanssa sisustamaan Luxembourgin palatsia Nicolas Duchesnen alaisuudessa. Champaignen tyyli miellytti Ranskan kuninkaallista perhettä, jolle hän aloitti työskennellä vuonna 1628. Hän oli Kardinaali Richelieun läheinen ystävä, minkä ansiosta hän sai paljon työtehtäviä. Champaigne muistetaankin nykyään monista Richeliun muotokuvista.

Champaigne oli vuonna 1648 perustamassa Ranskan taideakatemiaa. Champaigne sai elämäänsä vaikutteita jansenismista ja vetäytyi hiljalleen hovista. Uransa loppuvaiheessa hän keskittyikin maalaamaan muotokuvia merkittävistä jansenisteista. Viimeisiksi vuosiksiin hän vetäytyi eläkkeelle Port-Royal-des-Champsin luostariin, jossa hänen tyttärensä oli nunnana.

## Lähteet
*

### Viitteet

## Aiheesta muualla

*Elämäkerta ja kuvia maalauksista
II/KTR 10 (talvisota)

**II/KTR 10** ("Niemen Patteristo") oli talvisodan aikainen Kettätykistörykmentti 10 II Patteristo. Patteristo on tykistön joukkoyksikkö, joka vastaa vahvuudeltaan jalkaväen pataljoonaa .

II/KTR 10 perustettiin 7. lokakuuta 1939 alkaen Jyväskylässä. Se kuului everstilu­utnantti Toivo Sarpa­rannan komentamaan Kenttätykistörykmentti 10:een. 

Patteriston numero vaihtui 1.1.1940 II/KTR 7:ksi. Patteriston komentajana toimi kapteeni Aarne Niemi. Komentajansa mukaan patteristoa kutsuttiin Niemen Patteristoksi

## Perustaminen ja varustaminen

II/KTR10 perustettiin Jyväskylän Puistokoululla.

Patteristo henkilöstön pääosa oli Jämsänjokilaaksossa asuneita reserviläisiä. 
Patteristo pyrittiin varustamaan määrävahvuuksien mukaisesti, mutta varsinaista tykkikalustoa lukuun ottamatta määrävahvuuksiin ei päästy.

## Yksiköt ja kalusto

*E ja EPtri/II/KTR 10, patteristoupseeri (a) luutnantti Vilho Noko
*4./II/KTR 10, päällikkö (a) Aimo Mäkinen kalusto 4 kpl 76 K/02
*5./II/KTR 10, päällikkö vänrikki Yrjö Nuolimaa kalusto 4 kpl 76 K/02
*6./II/KTR 10 kalusto 4 kpl 122 H/10

## Keskittäminen

II/KTR 10 keskitettiin 12.-15.10.1939 välisenä aikana Pyhäjärvi-Sakkola -alueelle Kannaksen itäosaan III Armeijakunnan alueelle.

## Niemen Patteristo jatkosodassa

Pääosa patteriston henkilöstöstä palveli Niemen johdolla jatkosodassa III/KTR19

## Lähteet
*
*
III/KTR 10 (talvisota)

**III/KTR 10** eli **Kettätykistörykmentti 10:n III Patteristo** ("Merenheimon Patteristo") oli Suomen maavoimien patteristo talvisodassa.

## Perustaminen
Patteristo perustettiin 7. lokakuuta 1939 Niinisalossa ja se kuului everstiluutnantti Toivo Sarparannan komentamaan Kenttätykistörykmentti 10:een. Patteriston henkilöstö oli Honkajoen, Jämijärven ja Kankaanpään reserviläisiä. Patteriston ensimmäisenä komentajana oli kapteeni Lennart Kaje, joka luovutti komentajan tehtävät 27. marraskuuta Urho Merenheimolle. Komentajansa mukaan patteristoa kutsuttiin myös Merenheimon Patteristoksi. Rykmentin nimi vaihdettiin 1. toukokuuta 1940 Kenttätykistörykmentti 7:ksi, jolloin patteristo sai uuden nimen III/KTR 7.

Patteristo pyrittiin varustamaan määrävahvuuksien mukaisesti, mutta varsinaista tykkikalustoa lukuun ottamatta määrävahvuuksiin ei päästy.

## Yksiköt ja kalusto
*E ja EPtri/III/KTR 10
*1./III/KTR 10 kalusto 4 kpl 76 K/02
*2./III/KTR 10 kalusto 4 kpl 76 K/02
*3./III/KTR 10 kalusto 4 kpl 122 H/10

## Historia
Patteristo keskitettiin III Armeijakunnan alueelle Karjalankannaksen itäosaan. Patteristoa kuljettanut juna saapui Sakkolan asemalle sunnuntaina 15. lokakuuta kello 9.35. Aluksi käskettiin 8. ja 9. patteri Räisälän Humalaisiin, josta ne siirrettiin seuraavana päivänä Oravakyröön ja edelleen Virkkilään. Ne siirtyivät vielä 23. lokakuuta Haitermaahan. Patteriston 7. patteri Sipilänmäen ja kirkonkylän väliselle alueelle, jonne kaksi muuta patteria siirtyivät marraskuun ensimmäisen viikon aikana.

## Lähteet
*
*

### Viitteet